AlexejDobrolubov/national_council_slovak_2010 huggingface dataset:
49. schôdza NR SR - 6.deň - B. popoludní
Dátum: 2019-09-18
Poslanec: Grendel, Gábor (OĽANO)
Druh vystúpenia: Vystúpenie s faktickou poznámkou

80. Ďakujem za slovo. Pán poslanec, povedal si, že polovica Tím Hattas by sa do mestského zastupiteľstva v Nitre nedostala, keby nemali v zátvorke Tím Hattas, je to možné. Možno by to bola polovica, možno jedna tretina, ale v podstatné podľa mňa z tohto pohľadu je, že vďaka tomu, že to tam bolo, jednoducho výsledok odzrkadľuje nejakú väčšinovú vôľu voličov v meste Nitra. Skús sa na to pozrieť aj z opačného pohľadu. Ak máš na jednej kandidátke pri voľbách do mestského alebo krajského zastupiteľstva 100 nezávislých kandidátov a nejaký volič nechce voliť takého nezávislého, ktorý je z Tímu Hattas, ale nebude to v tamtej zátvorke, že tí sú z Tímu Hattas a títo sú iní nezávislí, tak podľa čoho sa bude orientovať ten volič? Podľa mňa je normálne, že tak kandidáti z Tímu Hattas sa identifikujú s touto značkou, viete, že toto sme my, toto sú tí iní nezávislí, a volič nech rozhodne. To je podľa mňa fér, na tom proste nieje nič zlé. Na Slovensku vždy tie pokusy, ako prejsť voličom cez rozum, dopadli zle. Proste Mečiar vymyslel zákon, ako, ako strpčiť alebo znemožniť koalícii pravicovej v roku ’98 spoločnú kandidatúru koaličnú, zvýšil hranicu potrebnú pre úspech koalície, no tak si proste vytvorili spoločnú volebnú stranu. Proste nemyslím si, že takéto pokusy o to, ako prejsť voličom cez rozum alebo ako im sťažiť to, aby tá väčšinová vôľa voličov sa prejavila, nemyslím si, že to bude v praxi úspešné.
17. schôdza NR SR - 6.deň - B. popoludní
Dátum: 2017-05-17
Poslanec: Goga, Ľudovít (SME RODINA)
Druh vystúpenia: Vystúpenie s faktickou poznámkou

12. Ďakujem za slovo. Súhlasím s tým, že ľuďom so zdravotným postihnutím je treba pomôcť v navrhovanom zákone. Mám však v tomto niekoľko pripomienok. Problém sa javí, problematickým sa javí podľa mňa, že napríklad celoplošnosť realizácie zákona. Ja si dokážem predstaviť, že by sa byty pre zdravotne postihnutých ľudí v bytových domoch mohli realizovať hlavne vo väčších mestách. To znamená, v mestách, kde je komplexná infraštruktúra pre, kde sú napríklad nemocnice, rehabilitačné zariadenia a všetko, čo je potrebné pre zjednodušenie života ľudí so zdravotným postihnutím. Ako optimálne riešenie sa mi takisto javí možnosť úpravy hotového bytu v rámci bytovky, prípadne úpravy bytu pred výstavbou zo strany zhotoviteľa na základe požiadaviek kupujúceho. Týmto by nebol developer zaťažený realizáciou napríklad 2 % bytov, minimálne však jedného bytu v rámci bytovky, kde nie je vopred isté, či by sa byt v tomto prevedení na realitnom trhu predal. Ďakujem.
17. schôdza NR SR - 4.deň - A. dopoludnia
Dátum: 2017-05-12
Poslanec: Goga, Ľudovít (SME RODINA)
Druh vystúpenia: Vystúpenie s faktickou poznámkou

145. Ďakujem za slovo. Rovnako by som chcel podotknúť, že všetci sa snažíme v teoretickej rovine presadzovať záujem o vytváranie duálneho školstva a na druhej strane znižujeme normatív pre školy, ktoré majú dodávať nových pracovníkov. My si uvedomujeme, že zamestnanosť u nás klesá, ale tá štruktúra tých alebo potreba tých nových zamestnancov, ktorých budeme potrebovať, bude úzko špecializovaná na to, kam sa vyvíja naša ekonomika, to je momentálne, pokiaľ sa nemýlim, automobilový a elektrotechnický priemysel. A myslím si, že tieto školy by mali práve dodávať zamestnancov pre tieto obory ekonomiky, ktorú máme. A my ako za stranu SME RODINA určite podporíme návrh zákona, ktorý predložil pán poslanec, resp. skupina poslancov okolo pána poslanca. Ďakujem pekne.
14. schôdza NR SR - 10.deň - B. popoludní
Dátum: 2017-04-05
Poslanec: Goga, Ľudovít (SME RODINA)
Druh vystúpenia: Vystúpenie s faktickou poznámkou

158. Ďakujem pekne. Ďakujem pekne za slovo. Ja by som sa rád tiež vyjadril k tomuto navrhovanému zákonu, určite ho podporíme, lebo mám za to, že predškolská príprava detí je veľmi dôležitá práve, resp. návšteva škôlky je veľmi dôležitá práve pre nasledujúcu školskú dochádzku. Treba si uvedomiť, že práve návšteva škôlky vo väčšine prípadov vytvára u detí návyky, ktoré sú veľmi dôležité pre ich ďalší život a zaradenie sa do spoločnosti, čo častokrát nebýva tým prípadom, keď tie deti sa do tých škôlok nedostanú a sú v opatere dajme tomu starých rodičov, známych a tak ďalej, to znamená, že nie sú v tom systéme, tiež mám dve deti a obidve navštevovali škôlky a myslím si, že im to pomohlo do ďalšieho života. Ďakujem.
14. schôdza NR SR - 7.deň - B. popoludní
Dátum: 2017-03-30
Poslanec: Goga, Ľudovít (SME RODINA)
Druh vystúpenia: Vystúpenie s faktickou poznámkou

177. Ďakujem za slovo. Ja musím potvrdiť slová pána poslanca Sopka, kedy aj my pri výjazdoch po Slovensku, kedy sme boli aj vo väčších mestách, aj v obciach na východe, na strednom Slovensku, sme sa častokrát stretli s aktívnym, pozitívnym prístupom a komunikáciou medzi starostom obce a riaditeľom alebo riaditeľkou školy. A v týchto prípadoch boli aj výsledky žiakov a dochádzka na veľmi slušnej úrovni, bez ohľadu na to, či to bolo v obciach, kde bol, prevážalo nejaké menšinové etnikum, alebo tak. A to znamená, že častokrát nerozhoduje, či je riaditeľ pedagóg alebo manažér, dôležité je, ako dobre pozná lokálne prostredie.
12. schôdza NR SR - 5.deň - A. dopoludnia
Dátum: 2017-02-07
Poslanec: Goga, Ľudovít (SME RODINA)
Druh vystúpenia: Vystúpenie s faktickou poznámkou

52. Ďakujem za slovo. Tak isto by som chcel podporiť tento návrh. My sa už v podstate s bratom hýbeme v cestovnom ruchu viac ako 25 rokov. Od 91. roku sa venujeme zimným lyžiarskym strediskám a vnímame túto problematiku veľmi priamo. To znamená, že zákon o cestovnom ruchu, ktorý by správne fungoval. Stretli sme sa s tým, jak fungoval on vlastne cestovný ruch na ministerstvách. Nikdy to nebola nejaká špeciálna podpora pre podnikateľov. To, čo vnímam za posledné roky, to znamená, za posledných desať rokov, bolo to, jak vznikali klastre Orava alebo Liptov, ktoré veľmi pomohli. To znamená, že mám za to, že je rozumnejšie riešiť rozvoj cestovného ruchu touto cestou a vlastne kde je užšia previazanosť na problematiku cestovného ruchu a kde vlastne tí podnikatelia, respektíve tí, čo spravujú ten, tú oblasť, sa tej problematiky priamo venujú a poznajú tie problémy. A môžeme si to všimnúť aj z krajín, kde cestovný ruch je zdrojom príjmov, významným príjmom do štátneho rozpočtu. Napríklad Rakúsko, Švajčiarsko, tam je tá štruktúra tak cez klaster, to znamená, cez oblastné zastúpenia regiónov, a potom cez Austria werbung a takisto ministerstvo sa tomu venuje. A my by sme tiež mali byť, mali by sme venovať viac pozornosti tejto problematike, pretože cestovný ruch, respektíve aktívny cestovný ruch vie byť zdrojom väčších príjmov do štátneho rozpočtu a mali by sme na to brať ohľad. Ďakujem pekne.
12. schôdza NR SR - 4.deň - A. dopoludnia
Dátum: 2017-02-03
Poslanec: Goga, Ľudovít (SME RODINA)
Druh vystúpenia: Vystúpenie s faktickou poznámkou

178. Ďakujem za slovo. Ja by som iba chcel podotknúť pri tomto návrhu, že by som chcel podať jeden návrh, ktorý aj tak nie je reálny, že pokiaľ pri daňových licenciách podnikatelia úverujú štát, prečo by pri takejto situácii nemohol štát krátkodobo úverovať matky, ktoré sú bez finančných prostriedkov? Ďakujem.
12. schôdza NR SR - 4.deň - A. dopoludnia
Dátum: 2017-02-03
Poslanec: Goga, Ľudovít (SME RODINA)
Druh vystúpenia: Vystúpenie s faktickou poznámkou

160. Ďakujem za slovo. Ako už odznelo, my z hnutia súhlasíme s návrhom zákona, ako je predkladaný. Ale ja rovnako, ako poznamenal pán kolega Dostál, mám za to, že ľudia pracujúci počas sviatkov a dňoch pracovného voľna nie sú motivovaní nutnosťou, potrebou pracovať, ale nutnosťou zarobiť peniaze. Treba si naozaj uvedomiť, že pokiaľ sa pozeráme do krajín Európskej únie, ako západných krajín Európskej únie, napríklad v Rakúsku je príjem nízko, resp. mzda nízkopríjmových skupín okolo 1 000 až 1 500 euro a podpora v nezamestnanosti sa hýbe okolo 800 euro, čo je dostatočný príjem na to, aby nemuseli tuto ľudia pracovať počas sviatkov a dňoch pracovného pokoja. Ale u nás, žiaľbohu, tá ekonomická situácia nie je taká. Ďakujem.
11. schôdza NR SR - 8.deň - A. dopoludnia
Dátum: 2016-12-01
Poslanec: Goga, Ľudovít (SME RODINA)
Druh vystúpenia: Vystúpenie s faktickou poznámkou

62. Ja sa rovnako chcem vyjadriť, pokiaľ by som viacej možno k tomu ďalšiemu návrhu zákona, ktorý bude, ale osobne mám za to, že je logické a správne spojiť voľby prezidentské a voľby do Európskeho parlamentu vzhľadom k päťročnému cyklu, to znamená 2014, 2019. A pri jednokolovej forme voľby do VÚC ako umelých štruktúr bude táto forma vyhovovať skôr prevažne silným kandidátom koalície a zrejme menšiny. A čo sa týka tých nákladov, si myslím, že pri jednokolovej voľbe je dnes otázne a diskutabilné, pretože treba počítať s dvojnásobným počtom členov komisií a možno dneska ešte neurčenými nákladmi. Ďakujem.
11. schôdza NR SR - 6.deň - B. popoludní
Dátum: 2016-11-29
Poslanec: Goga, Ľudovít (SME RODINA)
Druh vystúpenia: Vystúpenie s faktickou poznámkou

24. Ďakujem za slovo. Viete, je zaujímavé, že štátna správa má stále viac pracovníkov a popritom nám ešte narastajú náklady na elektronizáciu spoločnosti, ako napríklad e-Health, ktorý ešte dneska nie je funkčný celkovo, tie jeho náklady sa niekoľkonásobne popri, od začiatku zvyšovali. A ešte netreba zabudnúť na to, že ešte nám z týchto elektronizačných systémov, ktoré aplikujeme, nám budú vyplývať ešte medziročné servisné udržiavacie zmluvy, ktoré niekedy znamenajú 10 % zriaďovacej ceny. To znamená, že tie náklady budú stále viac a viac narastať. A my popritom ešte máme aj zamestnaných stále viac ľudí v štátnej správe, tak neviem si predstaviť ako, dúfam že v budúcnosti štátny rozpočet bude tak nastavený, že zvládne obidva tieto náklady. Ďakujem.
11. schôdza NR SR - 5.deň - A. dopoludnia
Dátum: 2016-11-28
Poslanec: Goga, Ľudovít (SME RODINA)
Druh vystúpenia: Vystúpenie s faktickou poznámkou

59. Ďakujem pekne za slovo. Ja si rovnako, rovnako mám za to, že pokles, že pokiaľ Národná banka Slovenska poskytuje bežnú úrokovú sadzbu okolo 0,89 %, tak považujem sadzbu zvýšenú za 3 percentálne, o 3 percentuálne body za neprimeranú. Pani poslankyňa ešte zabudla pripomenúť to, že ten fond sám hospodári s finančnými prostriedkami, myslím, že okolo 1,8 mil. ročne, to znamená, že to nie je organizácia zameraná na zisk a nemala by tvoriť výnos, ale pomáhať študentom zo sociálne slabších rodín dostať sa k vysokoškolskému štúdiu. Ďakujem.
11. schôdza NR SR - 4.deň - A. dopoludnia
Dátum: 2016-11-25
Poslanec: Goga, Ľudovít (SME RODINA)
Druh vystúpenia: Vystúpenie s faktickou poznámkou

16. Pokiaľ by som mohol povedať tiež k tomu, tak súhlasím s pani kolegyňou Verešovou, že na našom trhu naozaj chýbajú tie nájomné byty a väčšina mladých ľudí, pokiaľ tie predpoklady má, tak si berie dneska hypotéky, kedy zostávajú vždycky v nejakom mieste pobytu, väčšinou to sú väčšie mestá alebo aglomerácie, ale dá sa povedať, že, myslím si, že so silným aspektom zamedzeniu odchodu tých mladých ľudí aj do zahraničia by bolo vytvorenie nájomných bytov hlavne v regiónoch, kde predpokladáme v budúcnosti potenciálnych ekonomicky, aktivity nových investorov alebo nových firiem, ktoré budú tam vznikať. Ďakujem pekne.
11. schôdza NR SR - 1.deň - B. popoludní
Dátum: 2016-11-22
Poslanec: Goga, Ľudovít (SME RODINA)
Druh vystúpenia: Vystúpenie s faktickou poznámkou

163. No, ako naši kolegovia pán Heger a pán Sopko veľmi správne poukázali na nové, veľmi nebezpečné formy hazardu, ktoré sa začínajú stále viac a viac u nás objavovať, mám na mysli online hry a online stávkovanie, kedy prichádza ku problému, okrem problému závislosti aj k úniku na dani, pretože častokrát sú stávky uzatvárané prevádzkovateľom na internete zo zahraničia, kedy kontrola je stále zložitejšia. To znamená, že máme nielen problém so závislosťou občanov, ale ani štát nemá príjem na dani z tohto hazardu, takže toto vidím ako v budúcnosti veľký problém, pretože tie nové online spoločnosti veľmi systematicky pôsobia na hráčov a vedia naozaj tú závislosť v nich prebudiť vo veľkej miere. Ďakujem.
10. schôdza NR SR - 8.deň - B. popoludní
Dátum: 2016-10-26
Poslanec: Goga, Ľudovít (SME RODINA)
Druh vystúpenia: Vystúpenie s faktickou poznámkou

12. Ďakujem pekne za slovo. Ja by som chcel poďakovať pani kolegyni Zemanovej, že tento návrh zákona sa predkladá, pretože aj za našu stranu a za naše hnutie, my určite budeme súhlasiť s touto novelou, pretože náš kolega v hnutí sa zaoberá presne touto problematikou a som s ním niekoľko hodín strávil a konzultoval s ním, čo sa vlastne naozaj deje v tých chovných staniciach. A všetko to, čo ste povedali, je absolútna pravda, s čím súhlasíme. Dokonca aj si myslím, že ten nezáujem riešiť túto problematiku by sme mali prekonať a pustiť sa do toho, pretože tie psy naozaj sú v neľudských podmienkach, dá sa povedať, pre ne, zvieracích podmienkach, dokonca to je až tak, že tá fenka, ktorá prestáva rodiť, tak niekedy ten surový majiteľ až dokonca ju zabije sekerou a nechá ju zjesť ostatným psom. Proste to sú zážitky, ktoré mi rozprával, ktoré on sám absolvuje a chodí a chodí a snaží sa tú situáciu riešiť. Takže musím povedať, že určite tento zákon my schválime a budeme zaňho hlasovať.
10. schôdza NR SR - 3.deň - B. popoludní
Dátum: 2016-10-14
Poslanec: Goga, Ľudovít (SME RODINA)
Druh vystúpenia: Vystúpenie s faktickou poznámkou

30. Ja rovnako ako pán kolega Dostál, tak aj v klube SME – RODINA moji kolegovia majú za to, že to nie je úlohou štátu participovať na účasti a riadení podobných inštitúcií, a odporúčame požiadať o vystúpenie z banky a vyplatenie podielu Slovenskej republiky.
9. schôdza NR SR - 10.deň - B. popoludní
Dátum: 2016-09-22
Poslanec: Goga, Ľudovít (SME RODINA)
Druh vystúpenia: Vystúpenie s faktickou poznámkou

133. Ďakujem za slovo. Ja by som sa chcel tiež pripojiť k názoru pána poslanca Kotlebu, pretože zhodou okolností tento týždeň som sedel s mojím známym podnikateľom, ktorý sa pred časom zaoberal práve vývozom dreva, oznámil mi, že možno pred niekoľkými rokmi vyvážali ešte veľké množstvo vagónov mesačne, dneska tá komodita cenovo sa dostala zrejme veľmi, veľmi, veľmi dole, že už sa tomu vôbec skoro nevenujú, ale napriek tomu tá ťažba toho dreva sa zvyšuje. Takže my naozaj vyvážame iba holú surovinu a ničíme si naše lesy. Takže plne tento zákon podporíme.
9. schôdza NR SR - 7.deň - B. popoludní
Dátum: 2016-09-14
Poslanec: Goga, Ľudovít (SME RODINA)
Druh vystúpenia: Vystúpenie s faktickou poznámkou

47. Ja by som chcel povedať, že naše hnutie určite tento návrh, za ten návrh zahlasuje, pretože jedným z dôvodov, prečo sme tu a prečo sme vlastne vstupovali do politiky, bolo aj to, že o našom predsedovi, ktorý tu dneska nie je, pánovi Kollárovi, je známe, že on veľmi často pomáha ľuďom v núdzi, a tých požiadaviek, resp. tých listov, ktoré medzičasom chodia na jeho súkromnú alebo firemnú adresu, je niekedy v tomto období až 150, až 200 týždenne. Osemdesiat percent tých listov tvoria listy od slobodných matiek, ktoré vychovávajú jedno-dve-tri deti, a sú to väčšinou prosby o finančnú pomoc, sú to dosť dojemné listy, kedy, kde a do jakých problémov sa ľudia vedia dostať, a preto si myslím, že ten, tento predkladaný zákon aspoň čiastočne umocní pomoc viacerým týmto rodičom a určite zaňho zahlasujeme.
9. schôdza NR SR - 3.deň - B. popoludní
Dátum: 2016-09-08
Poslanec: Goga, Ľudovít (SME RODINA)
Druh vystúpenia: Vystúpenie s faktickou poznámkou

187. Ďakujem za slovo. Ja mám za to, že náš kolega pán Pčolinský chcel svojím vystúpením poukázať na to, že sú viaceré závažnejšie problémy, ktoré by sme mali riešiť prednostne ako narýchlo pripravenú úpravu rokovacieho zákona. Ja osobne si myslím, ako podobne jako pán Jarjabek, že sú tam aj niektoré zmeny, ktoré by si mal upravený rokovací poriadok obsahovať. Ale niektoré tieto, hm, sú tam pasáže, ktoré by si vyžadovalo určite širšiu diskusiu a to bude možno predmetom toho druhého čítania.
31. schôdza NR SR - 2.deň - A. dopoludnia
Dátum: 2018-05-10
Poslanec: Glváč, Martin (SMER - SD)
Druh vystúpenia: Vystúpenie v rozprave

45. Ďakujem. S faktickými poznámkami nikto. Končím možnosť prihlásiť sa. Pýtam sa, či sa chce do rozpravy prihlásiť niekto ústne. Nie je tomu tak. Končím možnosť prihlásiť sa a vyhlasujem všeobecnú rozpravu za skončenú. Pán navrhovateľ, chcete zaujať stanovisko? Nech sa páči.
26. schôdza NR SR - 8.deň - B. popoludní
Dátum: 2018-02-13
Poslanec: Glváč, Martin (SMER - SD)
Druh vystúpenia: Vystúpenie v rozprave

41. Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. (Reakcia navrhovateľa.) Registroval som vás, áno. Uzatváram možnosť prihlásiť sa. Ako prvý, pán navrhovateľ, nech sa páči.
26. schôdza NR SR - 2.deň - B. popoludní
Dátum: 2018-01-31
Poslanec: Glváč, Martin (SMER - SD)
Druh vystúpenia: Vystúpenie v rozprave

59. Ďakujeme, ďakujeme. Ďalší v rozprave pán poslanec Simon. Faktické neboli. Nech sa páči, pán poslanec Simon. Simon, Zsolt, poslanec NR SR 60. Ďakujem pekne. (Prerušenie vystúpenia predsedajúcim.) Glváč, Martin, podpredseda NR SR 61. Páni poslanci, keďže je všeobecný súhlas, že by sme skončili, teda že by sme potom ešte pokra..., skončili s dvomi rečníkmi, ktorí sú prihlásení písomne? Je všeobecný súhlas? (Súhlasná reakcia pléna.) Ďakujem. Nech sa páči, pán poslanec Simon.
23. schôdza NR SR - 10.deň - B. popoludní
Dátum: 2017-12-13
Poslanec: Glváč, Martin (SMER - SD)
Druh vystúpenia: Vystúpenie v rozprave

48. Ďakujem. Keďže nechcem porušovať rokovací poriadok a keďže som viedol schôdzu, požiadal som pána predsedu, aby prišiel. A je to taká malá faktická. Pán Budaj, a toto je už ale vrchol! Nikdy som to ja nepovedal, hoci v minulosti som povedal, že v septembri. Potom ste prišli s tým nezmyselným návrhom, aby sme urobili; že; hoci som povedal, že v septembri vám nastavím zrkadlo. Potom ste prišli s tým nezmyselným návrhom, aby sme 21. august a že vy nebudete ten, ktorý, a že vstup ruských vojsk a odstup a spravme nejaký štátny sviatok a pamätný deň. Nikto s vami sa nechce podpísať pod tento návrh, to vám hovorím po prvé. A vy mi hovoríte smerácky zákon? Na sneme v Nitre sme zmenili kvôli vám zákon, lebo som vám dal slovo a vy viete kde! A stali ste sa viceprimátorom! Len kvôli vám! To bol lex Budaj! A už si to raz vypočujte! (Potlesk.) A už prestaňte rozprávať o SMER-e! Vy ste najväčší smerák, ktorý tu je! Kvôli vám bol zmenený zákon! Pán Budaj! A vy ste obyčajný človek. Vy nie ste obyčajný človek! A už sa vám to chystám povedať pol roka. Vy nie ste obyčajný človek, kvôli vám bol menený zákon. Kvôli nikomu inému, len kvôli vám! Zákon o Bratislave, aby ste sa mohli stať viceprimátorom, bolo, lebo vy ste niekde prišli a ste sa so mnou dohodli, že ste podrazili svoju kandidátku Magdu Vášáryovú, aby ste... a Milan Ftáčnik sa stal primátorom. A dva roky to tlmím v sebe, tak vám to hovorím. Páni poslanci, ktorí to neviete, to bolo kvôli pánovi Budajovi. Pán Kaliňák to tu len tak jemne hovoril a ja vám hovorím, je to o vás! Ďakujem. (Potlesk.)
23. schôdza NR SR - 7.deň - B. popoludní
Dátum: 2017-12-07
Poslanec: Glváč, Martin (SMER - SD)
Druh vystúpenia: Vystúpenie v rozprave

22. Ďakujem. Ďalšou otázkou je otázka od pána poslanca Kolesára pre ministerku školstva, výskumu a športu pani Martinu Lubyovú a otázka znie: "Vážená pani ministerka, kedy sa chystáte začať s rekonštrukciou telocvične na Základnej škole Krosnianska 4, Košice, nakoľko je už vyše roka mimo prevádzky? Škola bola vyhlásená za najlepšiu základnú školu v rámci Slovenska." Nech sa páči, pani ministerka.
21. schôdza NR SR - 2.deň - B. popoludní
Dátum: 2017-10-11
Poslanec: Glváč, Martin (SMER - SD)
Druh vystúpenia: Vystúpenie v rozprave

9. Ďakujem. Pýtam sa, či sa chce vyjadriť spravodajca. Nie je tomu tak. Prerušujem rokovanie o tomto bode programu. A pristúpime k druhému čítaniu o vládnom návrhu zákona o poskytovaní podpory a dotácie v pôdohospodárstve a rozvoji vidieka . Vládny návrh zákona má parlamentnú tlač 624. Spoločná správa výborov má tlač 624a. Nech sa páči, pani ministerka, odôvodnite tento vládny návrh zákona.
18. schôdza NR SR - 6.deň - B. popoludní
Dátum: 2017-06-20
Poslanec: Glváč, Martin (SMER - SD)
Druh vystúpenia: Vystúpenie v rozprave

36. No v prvom rade chcem povedať, že na úvod som povedal, že viedol som schôdzu, a nemohol som reagovať na predrečníka, preto som reagoval z..., v rámci rozpravy. To je po prvé. Pani Remišová, ale o tom Matovičovi ste nejak zabudli rozprávať a trvám na tom. Pán Galko, ja som hrdý na tú zmluvu, ktorú som urobil, a som si plne vedomý a viem, čo všetko ešte musí byť k tomu. A tiež vám to nebudem rozprávať, a keď vám nevadí niečo iné, čo, o čom ja viem, O. K. Ale to o tom nechcem rozprávať. Pán Budaj, vám sa budem venovať, hoci pán Osuský minule krásne povedal, že ŠTB bolo len taká vykonávacia organizácia niečoho, čo je nad tým. Vám sa povenujem, keď sa budeme venovať ÚPN v septembri aj o zákonoch, ktorých ja nazývam lex Budaj. Dobre? Ako to bolo v minulosti. Pretože povedať, že eštebák, to vlastne, to je mladícka nerozvážnosť, lebo on sa potom inak ukázal. (Smiech v sále.) Mňa to uráža! A ja to doplním a to hovorím smrteľne vážne, to hovorím smrteľne vážne. To znamená, pri tejto a naozaj, a kto nepozná matematiku, tak sem nepatrí. Ak niekto povie, že my sme rokovali. Pani Remišová, a koľkokrát s vami Kotlebovci zahlasovali za opozičný návrh? To znamená, rokujete s Kotlebovcami? To znamená, každé hlasovanie vám mám vytiahnuť?! Ďakujem veľmi pekne. A o pánovi Grendelovi, o pánovi Grendelovi nebudem ani rozprávať. Mňa uráža, že má niekto 8-tisíc euro v RTVS a máme zvyšovať koncesionárske poplatky! A váš kamarát si s vami dopisuje a vy mu riadite, čo má byť v RTVS! Koniec. (Potlesk a reakcie z pléna.)
18. schôdza NR SR - 6.deň - B. popoludní
Dátum: 2017-06-20
Poslanec: Glváč, Martin (SMER - SD)
Druh vystúpenia: Vystúpenie v rozprave

22. Ďakujem veľmi pekne. Nechcel som porušovať rokovací poriadok, a keďže tu nikto nebol a viedol som schôdzu, nemohol som reagovať faktickou poznámkou, tak teraz chcem povedať len dve veci. Pani poslankyňa Remišová, ja chápem, že človek, ktorý, o ktorom pochybujeme, že je spôsobilý na právne úkony, si vás testuje a testuje si celé, celú demokratickú spoločnosť a si vás testuje, či ste vhodný kandidát pokračovať namiesto neho jako líder. Ale ja som bol, ja som neštudoval na matematicko-fyzikálnej fakulte. Na strednej škole, som išiel na strednú ekonomickú školu na zahraničný obchod, kde bola len matematika dvakrát do týždňa, a potom na práve, kde nebola, ale 95 hlasov mínus kotlebovci, stále mi nevychádza, že by bol zvolený váš Václav Mika, ktorého sme pred piatimi rokmi zvolili ako kandidáta SMER-u my, kde všetci, aj pán Sulík, ktorý hovorí, nikdy nebudem meniť víťazný tím. Len on nebol trénerom tohto tímu. On ho nikdy nezostavoval a on dneska povie, že my, keď my sme dneska trénerom tohto tímu, a on nám do toho bude kibicovať. No tak nie! A vy sa poraďte s vaším kamarátom, ktorý vás testuje. To je prvá vec. Z matematiky, naozaj 95 mínus kotlebovci - stále je to ten pán Rezník, ktorého sme my pred piatimi rokmi nezvolili. Len toto som vám chcel povedať. Ďakujem veľmi pekne. (Potlesk.)
14. schôdza NR SR - 11.deň - A. dopoludnia
Dátum: 2017-04-06
Poslanec: Glváč, Martin (SMER - SD)
Druh vystúpenia: Vystúpenie s faktickou poznámkou

23. Ďakujem za uvedenie správy. Vzhľadom na zlúčenú rozpravu vás poprosím, aby ste zaujali určené miesto v rokovacej sále a aby ste plnili súčasne funkciu, úlohu spravodajcu. Otváram k týmto bodom programu rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Jeden pán poslanec. Uzatváram možnosť prihlásenia sa. Nech sa páči, pán poslanec Grendel.
14. schôdza NR SR - 8.deň - A. dopoludnia
Dátum: 2017-03-31
Poslanec: Glváč, Martin (SMER - SD)
Druh vystúpenia: Vystúpenie s faktickou poznámkou

65. Ďakujem veľmi pekne. Štrnásť hodín, prerušujem rokovanie do utorka do deviatej. A v utorok budeme pokračovať v rokovaní o deviatej, a to návrhom vlády na skrátené legislatívne konanie o vládnom návrhu zákona o regulácii v sieťových odvetviach. Prajem vám pekný víkend a peknú nedeľu. (Prerušenie rokovania o 14.00 hodine.)